stanford-oval/wikipedia huggingface dataset:
St Michel

| St Michel |
| --- | --- |
Kilpailupaikka:  Mikkelin ravirata
Maa:   Suomi
Perustettu:  1981
Matka:  1 609 metriä, autolähetys
Rotu:  Lämminveriset
Sukupuoli:  oriit/ruunat, tammat
Ikä:  4–12-vuotiaat
Kilpailuennätys:  08,3a (Hierro Boko 2023)
Voitokkain hevonen:  Keystone Patriot, 2   Aces Noble, 2   Camilla Highness, 2
Voitokkain ohjastaja:   Pekka Korpi, 4
Ensimmäinen palkinto:  70 000 € 
St Michel on vuosittain heinäkuun puolivälissä Mikkelin raviradalla järjestettävä lämminveristen suurkilpailu. Nimensä se on saanut Mikkelin kaupungin ruotsinkielisestä nimestä. St Michel on kaupungin suurin vuosittainen yleisötapahtuma ja Etelä-Savon toiseksi suurin Savonlinnan oopperajuhlien jälkeen. St Michel -viikonlopun yleisömäärä on 2000-luvulla vakiintunut noin 20 000 henkeen, joista kaksi kolmasosaa saapuu katsomaan sunnuntain pääkilpailua. Vuonna 2012 St Michel on yksi neljästä Suomessa järjestettävästä lämminveristen EM-kiertueen UET Trotting Mastersin osakilpailusta.
Yleisöä Mikkelin raviradalla St. Michel -ravikilpailun aikana 2009.
St Michel juostaan kansainvälisenä kahdeksan hevosen kutsukilpailuna 1 609 metrin matkalla. Se järjestetään suoraan loppukilpailuna ilman karsintalähtöjä.
Vaikka St Michel on eurooppalaisen mittapuun mukaan pienipalkintoinen suurkilpailu, on se vuosien saatossa kerännyt useita maanosan huippuhevosia. Tämä johtuu Mikkelin pyöreästä rataprofiilista, joka tekee siitä yhden maailman nopeimmista tuhannen metrin mittaisista raviradoista. Huippuhevoset saapuvat Mikkeliin parantamaan ennätyksiään. St Michelissä on sen 30-vuotisen historian aikana juostu uusi maailmanennätys tai sivuttu voimassa olevaa yhteensä viisi kertaa. Kuuluisin ME-juoksu on yhden kaikkien aikojen parhaana ravihevosena pidetyn Varennen juoksu vuonna 2002: 27 000 katsojan edessä juostu 09,3a oli 31.7.2012 asti voimassa ollut tuhannen metrin ratojen maailmanennätys 1609 metrin matkalla, jolloin Commander Crowe alitti ajan 0,4 sekunnilla. Toisen maailman parhaimmistoon lukeuteneen hevosen Mack Lobellin maailmanennätysyritys vuonna 1990 epäonnistui vuorokauden mittaisen sateen pehmittämän radan vuoksi.
Vuonna 2020 suomalainen Next Direction teki St Michelissä uuden, absoluuttisen Suomen ennätyksen ja Mikkelin rataennätyksen voitettuaan kilpailun ajalla 8,9a.
Vuonna 2011 St Michelin voitti ranskalainen Rapide Lebell ja vuotta aikaisemmin ruotsalaisten NHL-jääkiekkoilijoiden Henrik ja Daniel Sedinin omistama Amour Ami.
Kilpailun voittajat 1981–2024

| Vuosi | Voittaja | Maa 1 | Ohjastaja | Voittoaika | Huom>  |
| --- | --- | --- | --- | --- | --- |
| 1981 | Keystone Patriot |  | Veijo Heiskanen | 13,0 |  |
| 1982 | Dartster F |  | Olle Hedin | 12,9 |  |
| 1983 | Busy Randy |  | Bo W. Takter | 13,4 |  |
| 1984 | Keystone Patriot |  | Veijo Heiskanen | 16,0 |  |
| 1985 | Glenn Kosmos |  | Pekka Korpi | 13,0 |  |
| 1986 | Dennison Hanover |  | Tuomo Mäkelä | 12,4 |  |
| 1987 | Matine |  | Heikki Korpi | 13,2 |  |
| 1988 | Pay Nibs |  | Lennart Forsgren | 12,1 |  |
| 1989 | Mowgli Prophet |  | Pekka Korpi | 14,3 |  |
| 1990 | Mack Lobell |  | Thomas Nilsson | 13,5 |  |
| 1991 | Slybowl Hanover |  | Heikki Korpi | 12,2 |  |
| 1992 | To The Gate |  | Antti Teivainen | 11,3 |  |
| 1993 | Smooth Blend |  | Antti Teivainen | 00 10,9 | Maailmanennätys |
| 1994 | Ina Scot |  | Kjell P.Dahlström | 13,5 |  |
| 1995 | Shan Rags |  | Noralf Braekken | 10,7 | Sivusi maailmanennätystä |
| 1996 | Isla J Brave |  | Aki Antti-Roiko | 12,4 |  |
| 1997 | Aces Noble |  | Jim Frick | 12,3 |  |
| 1998 | Aces Noble |  | Jim Frick | 13,9 |  |
| 1999 | Louise Laukko |  | Anders Lindqvist | 10,9 |  |
| 2000 | BWT Magic |  | Ahti Antti-Roiko | 12,0 |  |
| 2001 | Not A Spacecase |  | Esa Holopainen | 12,3 |  |
| 2002 | Varenne |  | Giampaolo Minnucci | 09,3 | Maailmanennätys |
| 2003 | Guenoso |  | Pekka Korpi | 10,8 |  |
| 2004 | Classico Merett |  | Pekka Korpi | 10,4 |  |
| 2005 | Giant Diablo |  | Örjan Kihlström | 13,2 |  |
| 2006 | Norvelous Hanover |  | Antti Teivainen | 10,0 |  |
| 2007 | Camilla Highness |  | Peter Ingves | 10,8 |  |
| 2008 | Camilla Highness |  | Peter Ingves | 10,4 | Sivusi tammojen maailmanennätystä |
| 2009 | Premiere Steed |  | Jean Michel Bazire | 09,6 | Tammojen maailmanennätys |
| 2010 | Amour Ami |  | Mika Forss | 09,9 |  |
| 2011 | Rapide Lebel |  | Eric Raffin | 09,4 |  |
| 2012 | Maxwell Mayday |  | Ari Moilanen | 10,7 |  |
| 2013 | Owen's Club |  | Pietro Gubellini | 10,1 |  |
| 2014 | Reven d'Amour |  | Mika Forss | 10,3 |  |
| 2015 | Creatine |  | Johnny Takter | 10,3 |  |
| 2016 | Un Mec d'Heripre |  | Örjan Kihlström | 09,5 |  |
| 2017 | Midnight Hour |  | Iikka Nurmonen | 10,6 |  |
| 2018 | Heavy Sound |  | Kenneth Haugstad | 09,5 |  |
| 2019 | Makethemark |  | Ulf Ohlsson | 10,2 |  |
| 2020 | Next Direction |  | Iikka Nurmonen | 08,9 | Suomen ennätys, rataennätys |
| 2021 | Face Time Bourbon |  | Eric Raffin | 09,7 |  |
| 2022 | Run For Royalty |  | Janne Korpi | 09,7 |  |
| 2023 | Hierro Boko |  | Santtu Raitala | 08,3 | Suomen ennätys, rataennätys |
| 2024 | Don Fanucci Zet |  | Örjan Kihlström | 08,7 |  |

1 Hevosen syntymämaa
Sədərəkin piirikunta

Sədərəkin piirikunta (azer. Sədərək rayonu) on yksi Azerbaidžanin 66 hallinnollisesta alueesta. Se sijaitsee varsinaisesta Azerbaidžanista erillään olevan Nahitševanin autonomisen tasavallan luoteisosassa. Pinta-alaa piirikunnalla on 151,34 neliökilometriä. Asukkaita alueella on 12 613, joista naisia on 51 prosenttia ja miehiä 49 %. Asukkaista 86,05 % asuu maalla ja loput 13,95 % puolestaan kaupungissa. Väestöstä 2,3 % on korkeakoulutettua. Piirikunnan pääkaupunki on Heydərabad.
Historia

Sədərəkin piirikunta perustettiin 28. elokuuta 1990 erottamalla Şərurin piirikunnasta.
Vuosina 1990–1993 armenialaisjoukot hyökkäsivät Sədərəkin piirikunnan alueelle. He miehittivät Kərkin kylän ja tuhosivat esimerkiksi kylän hautausmaan, kirjaston, koulurakennuksen sekä 46 taloa.
Maantiede

Sədərəkin piirikunta sijaitsee varsinaisesta Azerbaidžanista erillään olevan Nahitševanin autonomisen tasavallan luoteisosassa. Pinta-alaa piirikunnalla on 151,34 neliökilometriä. Kaakossa alue rajautuu Şərurin piirikuntaan ja pohjoisessa Armeniaan. Yhteistä rajaa Armenian kanssa on 24 kilometriä. Etelässä alue rajautuu Iraniin ja lännessä piirikunnalla on myös lyhyt 11 kilometrin pituinen yhteinen raja Turkin kanssa. Piirikunnan ja Turkin erottaa toisistaan Araks-joki. Piirikunnan pääkaupunki on Heydərabad. Sədərəkin piirikuntaan kuuluu armenialaisen Araratin maakunnan kokonaan ympäröimä Kərkin kylä. Kylä on siis Azerbaidžanin enklaavi.
Piirikunnassa on yksi suurempi asutuskeskittymä, Heydərabad sekä Qaraağacin ja Sədərəkin kylät. Kaikilla edellä mainituilla paikkakunnilla sijaitsee hallintorakennuksia.
Piirikunnan pinta-alasta 36,8 neliökilometriä on hedelmällistä maata, 76,48 km² on maanviljelyksen käytössä ja 39,52 km² puolestaan karjan laidunnusmaina. Pinta-alasta 22,49 km² on suolamaata ja 0,46 km² hedelmäviljelyksen käytössä.
Elinkeinot

Piirikunnan alueen pääelinkeino on maatalous. Alueella harjoitetaan muun muassa viljanviljelyä, hedelmänkasvatusta ja viininviljelyä. Maatalous on kehittynyt positiivisesti uudenaikaisten myllyjen rakentamisen, maareformien sekä vesiongelmien ratkaisun ansiosta.
Sədərəkin piirikunnan maatalouden päätuotteita ovat esimerkiksi viinirypäleet, vilja, hedelmät ja vihannekset. Piirikuntaan on rakennettu rautatie.
Stéphane Lannoy

| Stéphane Lannoy |
| --- | --- |
 Vuonna 2009.
Henkilötiedot
Koko nimi:  Stéphane Laurent Lannoy
Syntynyt: 18. syyskuuta 1969 (ikä 55) Boulogne-sur-Mer, Ranska
Jalkapallotuomari
Pituus:  185 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2002– 2006– | Ligue 1 FIFA |  |  |

Stéphane Laurent Lannoy (s. 18. syyskuuta 1969 Boulogne-sur-Mer, Ranska) on ranskalainen jalkapalloerotuomari. Hänestä tuli kansainvälinen erotuomari vuonna 2006.
Lannoy on tuominnut otteluita seurajoukkuetasolla Ranskan pääsarjan lisäksi UEFA Cupissa ja Mestarien liigassa. Hän on myös tuominnut maajoukkuetasolla arvokilpailuissa vuoden 2008 kesäolympialaisissa, vuoden 2010 MM-kilpailuissa ja vuoden 2012 EM-kilpailuissa
Aiheesta muualla

Esittely FIFA:n sivustolla[vanhentunut linkki] (englanniksi)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
Sähkömagneettinen katapultti

Massalinkoa on ajateltu käytettäväksi Kuusta tuotettujen mineraalien ampumiseen sieltä piois.
Sähkömagneettinen katapultti (sähkömagneettinen/elektromagneettinen massalinko/katapultti, massalinko, massanajolaite) on avaruuskäyttöön ajateltu katapultin tapainen laite, jolla lingotaan 
ainetta jonkin taivaankappaleen pinnalta pois. Siinä esimerkiksi Kuun pinnalta ammutaan sähkömagneettisella katapultilla kuussa tuotettuja mineraaleja avaruuteen. Katapultissa on sähkömagneettiset kiskot, joiden lähellä oleva hyötykuorma kiihdyttää vauhtiaan. Massalinkoa on myös ajateltu käytettäväksi Maan pinnalta laukaisuun, mutta silloin ilmanvastus on suuri ongelma. Normaalien rakettien tapauksessahan raketin vauhti kiihtyy vasta ilmakehän yläkerroksissa suureksi, tässä nopeuden on oltava jo alussa suuri.
Toiminta

Sähkömagneettinen massalinko on sähköllä toimiva käämitykki tai raidetykki.
Sähkömagneettisessa katapultissa on kiihdyttimenä toimiva raidepari, jonka
päällä leijuva ammus lentää sähkömagneettisen aallon avulla. Suuri katapultti on vaikeampi tehdä kuin pieni. Katapultti on helpoin toteuttaa ja käyttää pienipainovoimaisella taivaankappaleella, jolla ei ole kaasukehää. Katapultti saa voimansa aurinkokennoista, Energian tuottolaite viekin laitteen massasta puolet. Esimerkiksi 1000 kg sinkoaminen Kuuta kiertävälle radalle vaatii 11 MW voimalan ja 200 tonnia painavan laitteen. Tällaisessa 1,1 km pitkä raidepari kiihdyttäisi 100 kg:n hyötykuorman 130 g:n voimalla. Tällöin katapultti ei sovi ihmisille, koska he eivät kestä niin suurta kiihtyvyyttä. Kyseinen katapultti voisi lähettää vuodessa avaruuteen 1000 tonnia esimerkiksi kuussa tuotettuja kaivannaisia, nestehappea tai muita vastaavia hyödykkeitä.
Eräässä toisessa ratkaisussa raideparin pituus olisi 10 kilometriä, ja olennaista olisi siinä sanko, joka aukeaisi sopivassa kohdassa ja päästäisi lastinsa noin 10 kg menemään avaruuteen. Tämän jälkeen kiihdytysjärjestelmä toimisi toisin päin ja hidastaisi sangon, joka palaisi lähtöpisteeseensä. Näin linko toimisi jatkuvasti
Takajärvi (Ranua)

| Takajärvi |
| --- | --- |
Valtiot:  Suomi 
Paikkakunta:  Kirkonkylä, Ranua
Koordinaatit:  65°55′12″N, 26°32′49″E
Järvinumero:  61.463.1.001 
Mittaustietoja
Pinnankorkeus:  142,8 m
Rantaviiva:  5 km
Pinta-ala:  1,1 km²
Keskisyvyys:  0,9 m
 fiTakajärvi 
Takajärvi on järvi Ranuan kirkonkylällä Ranuanjärven eteläpuolella. Järvi on matala ja rehevä suoperäinen vesiallas. Se on yhteydessä Ranuanjärveen kapean Ranuansalmen kautta. Takajärvi laskee Ranuanjoen kautta Siuruanjokeen. Järvi on kokonaisuudessaan suopohjaisen maaston ympäröimä. Sen pohjoisinta osaa, noin hehtaarin kokoaista Säynäjälahtea, erottaa muusta järvestä tiepenger, jonka päällä kulkee seututie 941.
Järven suurimmat ongelmat ovat sen mataluus ja rehevä vesikasvusto. Järvessä ei ole ainoatakaan varsinaista saarta, mutta siellä on runsaasti muun muassa ruokojen muodostamia saarekkeita, jotka toimivat lintujen pesimäpaikkoina. Järven mataluuden vuoksi sen käyttö virkistyskalastuksessa ei ole runsasta. Järven rannalla ei myöskään ole uimarantoja.

Ranua
| --- | --- |
Kylät ja alueet:  Asmunti · Hosio · Impiö · Kelankylä (Kela) · Kirkonkylä · Kortteenperä · Kuha · Kuukasjärvi · Mauru · Nuupas · Näverrys · Petäjäjärvi · Peurajärvi · Pohjaslahti–Piittisjärvi · Portimo · Putkivaara · Raiskio · Rovastinaho · Saariharju · Saukkojärvi · Sääskilahti · Teerivaara · Telkkälä · Tolja
Muuta Ranuaan liittyvää:  Eläinpuisto · Hillamarkkinat · Kirkko · Kristillinen kansanopisto · Litokaira · Porosaari · Ranuanjärven leirintäalue · Saukkojärven kotiseutu- ja koulumuseo
Järvet ja joet:  Kivijärvi · Kuhajärvi · Kuhan Takajärvi · Nuupasjärvi · Pikku Kuukasjärvi · Portimojärvi · Ranuanjärvi · Saukkojärvi · Simojärvi · Takajärvi · Kivijoki · Nuupasjoki · Ranuanjoki · Ruonajoki · Simojoki
Takajärvi (Kemi)

| Takajärvi |
| --- | --- |
 Takajärven ranta
Kaupunki:  Kemi
Suuralue:  Syväkangas
Kaupunginosa nro:  42
Pinta-ala:  12,41 km² 
Väkiluku:  1 497  31.12.2021
Työpaikkoja:  169 kpl   (31.12.2013)
Osa-alueet:  Takajärvi, Oklaholmankatu, Siikakangas, Ruonankangas
Takajärvi on Kemin kaupunginosa. Kaupunginosa on omakotivaltaista asuinaluetta, mutta alueella on myös jonkin verran rivi- ja kerrostaloja mm. Oklaholmankadulla. Takajärven kaupunginosassa asuu 1550 asukasta (31.12.2020 tilanne).
Kemin kaupunki aloitti järjestelmällisen oman vuokra-asuntotuotannon 1960-luvun lopulla juuri Takajärven kaupunginosassa. Siikakankaan, Oklaholman ja Takajärven pienalueille valmistui vuosina 1967–1974 kuusi kaupungin vuokrakerrostaloa ja neljä rivitaloa.
Stewart Granger

Stewart Granger elokuvan Young Bess trailerissa.
Stewart Granger (6. toukokuuta 1913 – 16. elokuuta 1993) oli englantilainen näyttelijä, tunnettu sankarillisista ja romanttisista rooleista. Pitkä, tumma ja komea Granger oli suosittu näyttelijä 1940–1960-luvuilla.
Granger syntyi Lontoossa. Hänen alkuperäinen nimensä oli James Lablache Stewart, mutta hän muutti nimensä, jottei häntä olisi sekoitettu kuuluisaan amerikkalaiseen näyttelijään James Stewartiin. Hän aloitti elokuvauransa vuonna 1933, ja vuonna 1943 elokuva Seikkailija Jamaikasta (The Man in Grey) teki hänestä kotimaassaan Britanniassa tähden. 1950-luvun alussa hän siirtyi Hollywoodiin ja alkoi näytellä myös seikkailuelokuvissa kuten Zendan vanki (1952). Stewart Granger oli kolme kertaa naimisissa, ja avioliitoista syntyi neljä lasta. Vuonna 1956 Grangeristä tuli Yhdysvaltain kansalainen. Hän kuoli eturauhassyöpään Santa Monicassa Kaliforniassa 80-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Stewart Granger Internet Movie Databasessa. (englanniksi)
Stephensaartensammakko

| Stephensaartensammakko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Kantasammakot Leiopelmatidae
Suku::  Leiopelma
Laji::  hamiltoni
Kaksiosainen nimi
 Leiopelma hamiltoni  McCulloch, 1919 
Katso myös
   Stephensaartensammakko Wikispeciesissä   Stephensaartensammakko Commonsissa 
Infobox OKNimi-testi OKIUCN-testi OK: 
Stephensaartensammakko eli ruskoalkusammakko (Leiopelma hamiltoni) on yksi Uuden-Seelannin neljästä alkeellisesta sammakkoeläimestä.
Stephensaartensammakko elää vain kahdella pienellä alueella Stephen-saarella Marlborough Soundsilla Uuden-Seelannin eteläsaaren pohjoisosissa.
Sammakolla on esihistoriallinen häntälihas, vaikkei sillä häntää olekaan. Sen silmät ovat pyöreät eikä sillä ole ulkoista tärykalvoa. Sammakot eivät elä nuijapäävaihetta, vaan kehittyvät munassa olevan hyytelömäisen massan sisällä, joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön, sillä ne kuolevat nopeasti kuivissa olosuhteissa.
Stephensaartensammakkoja on vaikea löytää harvinaisuutensa vuoksi sekä siksi, että niiden suojaväri on hyvä, ne ovat yöeläimiä ja lisäksi ne eivät kurnuta. Sammakot ovat tavallisimmin tummanruskeita ja niissä on vihreitä ja vaaleanruskeita laikkuja.
Suojelu

Sammakkoja eli vuoteen 1992 asti vain hyvin pienellä alueella. Tämä alue altistui pahoin säätilojen vaihtelulle, sillä alueelta hävisi osittain suojaava kasvipeite. Sammakkojen suojeluksi lähimaastoon tehtiin erillinen elinalue, joka suojattiin petoeläimiä estävin aidoin (erityisesti tuatarat olivat sammakoille vakava uhka).
Toukokuussa 1992 tälle alueelle siirrettiin 12 aikuista sammakkoa ja alue "täytettiin" sammakoille sopivalla riistalla...
Talvisalon koulu

Talvisalon koulu on peruskoulu Savonlinnassa. Peruskorjauksen jälkeen Pihlajaveden erityiskoulu muutti Talvisalon koulun tiloihin, ja koulut yhdistyivät Talvisalon kouluksi vuoden 2011 alusta. Tuolloin  koulun oppilasmäärä nousi noin 350 oppilaaseen.
Savonlinnan kaupungin länsipuolen koulujen 6. luokan oppilaat siirtyivät opiskelemaan Talvisaloon syksyllä 2011. Sitä ennen koulussa oli vain luokat 7–9. Syksyllä 2018 Talvisalon koulun toiminta laajeni käsittämään myös toisen toimipisteen vanhoissa opettajankoulutuslaitoksen tiloissa Heikinpohjassa, kun Itä-Suomen yliopisto lakkautti Savonlinnan normaalikoulun toiminnan osana opettajankoulutuslaitoksen siirtoa Joensuuhun. Heikinpohjan toimipisteessä toimivat luokat 1–6 ja Talvisalon toimipisteessä luokat 7–9.
Talvisillan koulu

| Talvisillan koulu |
| --- | --- |
Sijainti:  Heleniuksenkatu 27, 05860 Hyvinkää
Koordinaatit:  60.6261°N, 24.8146°E
Tyyppi:  suomenkielinen alakoulu (alkuopetus)
Rehtori:  Päivi Korhonen
Luokat:  1–2
Verkkosivut
Talvisillan koulu on Hyvinkään Talvisillassa  toimiva, hallinnollisesti Härkävehmaan kouluun kuuluva kahden suomenkielisen alkuopetusryhmän koulu (luokka-asteet 1–2).
Koulun tilat sijaitsevat Talvisillan nuorisotalon yhteydessä.
Steve Guolla

| Steve Guolla> Henkilötiedot |
| --- | --- |
Syntynyt: 15. maaliskuuta 1973 Scarborough, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  90 kg
Seura
Seura:  ei seuraa tällä hetkellä
Sarja:  SM-liiga
Pelaajaura
Pääsarjaura:  1996–
Aik. seurat:  Prince Edward Island Senators (AHL) San Jose Sharks (NHL) Kentucky Thoroughblades (AHL) Tampa Bay Lightning (NHL)  Atlanta Thrashers (NHL) Albany River Rats (AHL) New Jersey Devils (NHL) EHC Kloten (NLA) Hannover Scorpions (DEL)  HIFK (SML) HC Innsbruck (EBEL)
Stephen "Steve" Guolla (s. 15. maaliskuuta 1973 Scarborough, Ontario, Kanada) on kanadalainen jääkiekkoilija.
Ura > Juniorivuodet

Guolla pelasi juniorivuotensa Michigan State Universityn joukkueessa NCAA:ssa, jossa hän teki neljässä kaudessa 156 ottelussa tehot 62 + 125 = 187. Hyvistä suorituksista huolimatta Guollaa ei koskaan varattu NHL:n varaustilaisuudessa, jonka takia hän jäi pitkäksi aikaa yliopiston joukkueeseen. Uusi mahdollisuus ammattilaisuuteen hänelle tarjoutui, kun Ottawa Senators varasi hänet kolmantena viimeisessä NHL:n täydennysvarauksessa 1994. Saman tien Guolla pakkasi varusteensa, ja matkusti AHL-liigan Prince Edward Island Senatorsin riveihin, joka oli Ottawan farmiseura. Hän teki kaudella 1995–1996 runkosarjassa 72 ottelussa tehot 32 + 48 = 80. Pudotuspeleissä hän pelasi 3 ottelua, mutta ei saavuttanut yhtään tehopistettä.
Ura > NHL-ura

1996–1997 San Jose Sharks hankki Guollan pelioikeudet ja hän pääsi pelaamaan ensimmäiset pelinsä NHL:ssä. Osan kaudesta hän pelasi kuitenkin San Josen farmissa AHL-liigan Kentucky Thoroughbladesissa. Seuraavalla kaudella hän sai pelasi San Josessa vain seitsemän ottelua. Pääosa kaudesta kului Kentuckyn riveissä, eikä peliaika NHL:n puolella parantunut 1998–1999-kaudellakaan.
Guollan ura kääntyi nousuun, kun San Jose myi hänet Tampa Bay Lightningiin. Hän pelasi koko kauden NHL:ssä, joskin kesken kauden siirtyi Tampa Baystä Atlanta Thrashersiin. Kausi 2000–2001 oli Guollan uran paras NHL:ssä. Hän pelasi 63 ottelua, joissa teki tehot 12 + 16 = 28. Kauden jälkeen Guolla siirtyi vapaana agenttina New Jersey Devilsiin, jossa hän sai farmikomennon. Hän pelasi kauden New Jerseyn farmijoukkueessa Albany River Ratsissa lupaavasti, ja kesken seuraavan kauden hänet nostettiin New Jerseyn kokoonpanoon. Pelit loppuivat kuitenkin pahoihin selkävammoihin. Hän yritti vielä seuraavan kauden pelata Albanyssä, mutta jatkuvat selkävammat pakottivat lopettamaan.
Ura > Ura Euroopassa

Kaudeksi 2004–2005 Guolla yritti paluuta pelaamalla Sveitsin Nationalliga A:n Kloten Flyersissa. Hän pelasi vain kaksitoista ottelua selkävammansa vuoksi, joka ei osoittanut vieläkään parantumisen merkkejä. Seuraavan kauden hän pelasi DEL-liigassa Hannover Scorpionsissa Saksassa. Kausi oli hieman ehjempi, ja selkä oli jo parempi. Vaatimattomien tehojensa vuoksi hän ei kuitenkaan jatkanut Scorpionsissa.
Kaudeksi 2006–2007 Guolla teki sopimuksen SM-liigan HIFK:n kanssa, ja hänen uransa lähti uudelleen nousuun. Hän oli HIFK:n avainpelaajia koko kauden, ja oli liigan pistepörssin viides. Toinen kausi oli kuitenkin huomattavasti vaikeampi, eikä pisteitä kertynyt enää niin paljoa. Ensimmäisellä HIFK-kaudellaan liigan syöttöpörssin voittanut 45 syöttöpisteellään voittanut Guolla sai toisella kaudellaan pisteitä 15+25. Kaudeksi 2008–2009 Guolla siirtyy yhdessä toisen HIFK:n pohjoisamerikkalaisen Rem Murray kanssa Itävallan-liigan HC TWK Innsbruckin joukkueeseen.
TERF

TERF (engl. trans-exclusionary radical feminism, ’transihmiset ulossulkeva radikaalifeminismi’) on usein halventavassa tarkoituksessa käytetty nimitys radikaalifeminismin suuntauksesta, jonka mukaan koska sukupuolessa on kyse lisääntymisbiologiasta, transsukupuoliset ihmiset ovat sitä sukupuolta, johon heidät on syntymässä määritelty biologiansa perusteella. Terf-feministien mukaan transnaiset ovat siis miehiä tai transihmisiä eivätkä naisia. Joidenkin terf-feministien mukaan transnaisilta puuttuvat väistämättä naisen kokemukset esimerkiksi naispuberteetista, patriarkaatin kohteena olemisesta ja raskaudesta.
Terf-nimitystä käytetään usein halventavassa merkityksessä, ja terf-feministejä syytetään transfobisiksi. Jotkut terfeiksi leimatut feministit määrittelevät itsensä mieluummin ”gender-kriittisiksi”.
Joidenkin terf-feministiksi leimattujen feministien mukaan transihmisten asiat eivät kuulu feminismiin tai naisjärjestöihin. Jotkut terf-feministeiksi leimatut feministit, kuten ruotsalainen Ebba Witt-Brattström, sanovat vierastavansa intersektionaalista feminismiä siitä syystä, että siinä sukupuolia nähdään olevan enemmän kuin kaksi, ja koska siinä keskitytään naiseuden kustannuksella moniin queer-aiheisiin.
Terf-ajatteluun on yhdistetty esimerkiksi vaatimus, että naisten vessojen pitäisi turvallisuussyistä olla tarkoitettu vain biologisesti naisille eikä transnaisille. Terf-feministit perustelevat tätä vaatimusta tapauksilla, joissa transnainen tai sellaiseksi tekeytyvä on raiskannut naisia naisille rajatuissa tiloissa. On myös huomautettu, että biologiaan perustuvan jaottelun poistuessa kuka hyvänsä henkilö voi määritellä itsensä naiseksi, ja tämän avaavan mahdollisuuden häiritsijämiesten toiminnalle.
Ensimmäisiä kertoja termiä käytti Englannissa vuonna 2008 Viv Smythe kuvailemaan mediassa kirjoittavia radikaaleja feministejä, jotka Smythen mukaan olivat transfobisia. Nykyään termiä käytetään myös ei-radikaaleiksi feministeiksi identifioiduista ihmisistä, joiden katsotaan syrjivän transihmisiä.
Tunnettuja kielteisellä terf-nimityksellä leimattuja pitkän linjan feministejä ovat esimerkiksi J. K. Rowling sekä feminismin perustajahahmoihin kuuluva Germaine Greer.
Stephenie Ann McPherson
Ennätykset

| Laji | Tulos | Paikka | Päivä |
| --- | --- | --- | --- |
| 200 metrin juoksu | 22,90 | Kingston | 17. huhtikuuta 2021 |
| 400 metrin juoksu | 49,34 | Tokio | 4. elokuuta 2021 |